ทำความสะอาดแบบเฉพาะจุดหรือแบบ spot-cleaning เคล็ดลับสำหรับการขจัดคราบและรอยครูด ใช้เครื่องซักผ้า
เนื่องจากว่ารองเท้าคอนเวิร์สนั้นทำมาจากผ้าใบ น้ำยาซักผ้าจึงเป็นสิ่งที่ช่วยขจัดคราบสกปรกได้อย่างดี ดังนั้น ให้คุณผสมน้ำยาซักผ้า 1/4 ถ้วย และน้ำอุ่น 2 ถ้วยลงในชาม หากรองเท้าของคุณนั้นเต็มไปด้วยโคลน คุณอาจจะต้องผสมน้ำยาชุดใหม่เพื่อทำความสะอาดรองเท้าข้างที่สอง โดยคุณอาจจะเลือกใช้น้ำยาทำความสะอาดต่อไปนี้  น้ำยาล้างจาน แชมพู สบู่เหลว น้ำยาเช็ดกระจก ให้คุณใช้ผ้าเช็ดฝุ่นและคราบออกจากรองเท้าไปทีละส่วน ใส่น้ำยาบนผ้าใบให้โชกและล้างผ้าเช็ดรองเท้าในน้ำสะอาดอยู่เป็นระยะๆ จากนั้นเอาไปจุ่มกับน้ำยาและทำเหมือนเดิมต่อไปเรื่อยๆ   หากจำเป็นจริงๆ ให้คุณเอาเชือกรองเท้าออกและเช็ดเชือกด้วยผ้าเช็ดเหมือนกับที่เช็ดกับรองเท้า นอกจากนี้คุณยังสามารถใช้วิธีการนี้เพื่อทำความสะอาดด้านในของรองเท้าได้อีกด้วย คุณอาจจะยัดหนังสือพิมพ์เข้าไปในรองเท้าหรือไม่ก็ใช้ของแข็งๆ เพื่อรักษาทรงรองเท้าเอาไว้ก็ได้ และให้วางรองเท้าไว้ในที่ที่มีอากาศอบอุ่นและมีลมไหลเวียนอยู่ตลอดเวลา เพื่อที่รองเท้าของคุณจะได้แห้งเร็วๆ และตากเชือกรองเท้าแยกไว้ เพราะถ้าไม่แยกอาจจะต้องใช้เวลานานกว่าจะแห้งสนิท จากนั้นก็ร้อยเชือกกลับเข้าไปใหม่และเอาไปใส่เหมือนเดิมได้เลย  เพื่อที่จะทำให้รองเท้าแห้งไวขึ้น ให้คุณตากรองเท้าไว้ในที่ที่มีแสงแดด แต่ก็ระวังด้วยถ้ารองเท้าของคุณเป็นรองเท้าสีเข้ม เพราะว่าแสงแดดอาจจะกัดสีรองเท้าจนซีดได้ นอกจากนี้ คุณอาจจะใช้ไดร์เป่าผมเป่ารองเท้าในบริเวณที่มีอากาศอบอุ่นเพื่อทำให้รองเท้าแห้งเร็วขึ้นก็ได้ Magic eraser นั้นเป็นผลิตภัณฑ์ที่มีประสิทธิภาพในการลบรอยเปื้อนจากหญ้า คราบอาหาร และคราบน้ำมัน และคราบประเภทอื่นๆ ซึ่งคุณสามารถใช้ฟองน้ำชนิดนี้ลบรอยครูดตรงส่วนที่เป็นยางของรองเท้าได้ ดังนั้น ลองใช้ Magic eraser ดู หากการทำความสะอาดเฉพาะจุดหรือ spot-cleaning แบบธรรมดานั้นไม่ได้ผล ส่วนผสมนี้จะเป็นสารทำความสะอาดธรรมชาติที่มีประสิทธิภาพอย่างมาก และใช้ได้ผลอย่างยิ่งกับรองเท้าสีขาว แต่ถ้าหากรองเท้าของคุณเป็นสีอื่น ให้คุณทดสอบที่ตรงด้านล่างของลิ้นรองเท้าก่อน แล้วค่อยใช้สารทำความสะอาดนี้กับส่วนที่เหลือของรองเท้า เพราะว่าจริงๆ มันอาจจะกัดสีรองเท้าของคุณให้ซีดก็ได้ ซึ่งวิธีการผสมผงฟูและไฮโดรเจนเพอร์ออกไซด์ทำได้ดังนี้  ผสมผงฟู 1 ช้อนโต๊ะ ไฮโดรเจนเพอร์ออกไซด์ 1/2 ช้อนโต๊ะ และน้ำอุ่นอีก 1/2 ช้อนโต๊ะให้เข้ากันจนออกมาเป็นเนื้อครีม จุ่มแปลงสีฟันที่ไม่ใช้แล้วในครีมที่ผสมไว้และเอาไปขัดตรงจุดที่มีคราบ ปล่อยให้ครีมอยู่บนรองเท้าสัก 20 นาที ล้างบริเวณนั้นด้วยน้ำสะอาด และทำซ้ำอีกรอบหากจำเป็น แอลกอฮอล์ชนิดนี้สามารถลบคราบหมึกและรอยครูดเล็กๆ ได้อย่างดี ดังนั้น ให้คุณชุบสำลีกับแอลกอฮอล์นี้ และเอาไปทารองเท้าตรงส่วนที่เป็นคราบ จากนั้นค่อยๆ ใช้สำลีเช็ดตรงส่วนนั้น หากคุณเห็นว่ามีคราบสกปรกติดออกมากับสำลี ให้ทำต่อไปเรื่อยๆ จนกว่าคราบจะหมด  หากคุณจะเช็ดคราบน้ำยาทาเล็บ ให้คุณใช้น้ำยาล้างเล็บเช็ด หากคุณอยากจะเช็ดคราบสี ให้คุณใช้ทินเนอร์ล้างสีเช็ด นอกจากนี้คุณอาจจะใช้ยาสีฟันขัดรอยครูดก็ได้ วิธีนี้ได้ผลกับคอนเวิร์สสีขาวเท่านั้น เพราะฉะนั้น อย่าลองวิธีนี้กับคอนเวิร์สสีอื่นเด็ดขาด! แต่ถ้าหากรองเท้าคุณเป็นสีขาว การฟอกรองเท้าก็จะเป็นวิธีที่ดีในการกำจัดคราบฝังแน่น โดยให้คุณทำในห้องที่มีอากาศถ่ายเท และให้ใส่เสื้อผ้าเก่าที่สามารถเปื้อนคราบที่กระเด็นจากน้ำยาซักผ้าขาวได้  ผสมน้ำยาซักผ้าขาว 1 ส่วนกับน้ำ 5 ส่วน ใช้แปลงสีฟันเก่าขัดคราบด้วยน้ำยาที่ผสมเตรียมไว้ ล้างส่วนนั้นด้วยน้ำสะอาด และทำซ้ำเรื่อยๆ จนกว่าคราบจะออก อย่าใช้เครื่องอบแห้งกับรองเท้าเป็นอันขาด แม้ว่าจะใช้ในระดับความร้อนที่ต่ำก็ตาม เพราะไม่ว่าจะระดับความร้อนไหนก็สามารถทำลายกาวของรองเท้าได้เหมือนกันทั้งนั้น ดังนั้น ให้คุณยัดหนังสือพิมพ์ไว้ในรองเท้าหรือไม่ก็ใช้ของแข็งอื่นๆ ใส่เข้าไปก็ได้ จากนั้นก็เอารองเท้าไปตากไว้ในที่ที่มีอากาศอบอุ่นและมีอากาศถ่ายเท จากนั้นใส่พื้นรองเท้าและร้อยเชือกกลับเข้าไปเมื่อรองเท้าแห้งสนิทแล้ว
ผสมน้ำยาทำความสะอาด. จุ่มผ้าเช็ดรองเท้าในน้ำยาและลงมือทำความสะอาดรองเท้า. ตากรองเท้าให้แห้ง. ใช้ฟองน้ำเมลามีนหรือที่เรียกว่า Magic eraser มาขัดคราบสกปรก. ใช้ผงฟูและไฮโดรเจนเพอร์ออกไซด์. ใช้รับบิ้งแอลกอฮอล์. ฟอกรองเท้า. ตากรองเท้าให้แห้ง.
https://www.wikihow.com/Clean-Your-Converses https://www.wikihow.com/Clean-Your-Converses https://www.wikihow.com/Clean-Your-Converses
Spot-Cleaning Tricks for Removing Stains and Scuffs Using the Washing Machine